钦定古今图书集成/明伦汇编/交谊典/第066卷 > 《严革请托疏》明·吕柟
## 钦定古今图书集成/明伦汇编/交谊典/第066卷 > 《严革请托疏》明·吕柟

题为严革请托、馈遗、扣敛之积习，《以清邦政之源事》：
“臣维天下事未尝不可为，其不可为者情面也。情面
徇而请托行，请托行而馈遗盛，馈遗盛而政事弛，政
事弛而彰瘅倒置，纪纲陵夷。其源皆繇久沿之积习
未破，担当之骨力不坚，即日操三尺拟其后，徒免而无耻耳。故为天下事者，贵提纲而清其源。不然则挠”
波而求清也，理丝而纷急之将愈结也。嗟夫！才何必
借之异代，人谁不具一良心？无奈数百年醉梦不醒，
痿痹沉痼之习，中于人心，牢不可破。即如留都军政，
元气日耗，神气不张。臣以未学军旅，滥竽兹任。受事
以来，忧心如焚，矢竭心血以固此根本，永消衅璺。即
以赤心报国，题之座右，而申之曰“杜情面，革馈遗，发
良心，课实事，直从醉梦沉痼之人心顶门下鍼。人谓
纪纲粗布，良心渐动，而臣独曰未也。年来法纪不明，
将懦兵骄，平日既无恩恤以及军士，安能明纪律而
立威望？所以待之如骄子哗伍儿戏，莫敢谁何。今欲
提纲而清其源，莫如力绝请托。夫请托何以行也？非
请托者之能行，而受”请托者之行之也。苟冷面铁骨，
如包待制之笑，“比黄河清”，如武侯之吾心如秤，不为
人轻重，谁得干以私？然而不能然者，不过瞻顾情面，
惟恐毁言日至，或别伏射影，惴惴功名名节，而不得
不从也。请托既行，如水之溃而不可砥也。才不必用，
用不必才；彰不必贤，瘅不必不肖；事不必任，任不必
实，又安望鼓舞忠义、出死力以敌王之忾！臣初受事，
即通行传谕各将弁必严查资序、亲试才勇、稽核营
务，从公用舍，毋蹈前辙。以身试法，适一弁夏尚得持
书，臣即当堂焚书，重责饬戒，永不叙用矣。今已数月，
并无一书为将弁先容者。此后同事诸臣，想无不与
臣同心，共塞此窦。请自今将弁但以请托来者，该司
既说堂，永不叙用，或择其凌越迫胁者，间行提问参
奏。夫如是，凡将弁之以夤缘进者，亦可以意冷矣。至
于馈遗之风，南都绝少。然将弁各有本管相辖者，其
以逢迎之疏密、壶餐之厚薄为喜怒等次者，不尽无
也。臣部已与二、三司官约，各将弁自提督坐营以下，
岁时虽一米一茶、一果一花，不惟不受，亦不许备。又
严饬营卫官系相统辖者，生辰令节，酒食礼仪，概行
严禁，违者访首出，以《簠簋不饬》论，仍听科道官不时
查访参究。夫如是，凡将弁之以苞苴进者，又可以意
冷矣。至于扣敛也者，将以请托也、馈遗也，两者不得
也，清扣敛之半矣。然而营卫官弁书职等员役，多有
指名甚巧，陋规相沿，其弊非止一端。总之，剥穷军之
膏血，填婪猾之橐囊，但知一己朵颐，谁惜三军菜色！
臣已大揭明示，《优恤军士十六条》，如指打点使费，指
歇役告便别窜需索，指上司文移纸札扣克，指补军
开粮常例，及虽系公差折干，或指点闸比较索例等
事，俱严行厉禁。至于差役烦累，军士苦楚无告，臣已
严饬，再四请自今凡系真正典制差役，及阅操阅城、
点闸等役，各坐营官俱要申明臣部知会，其不系典
制，不许擅自骫法私拨，违者听臣衙门查究参治。如
近日小教场中营把总余应举、水营中哨把总陈采，
大教场中营把总某某等，扣敛影占，酗酒惰废，臣已
查确，或拿问，或革黜，统容年终“汇奏。然非天语再加
严饬恐此辈之肺肠未尽洗而扣敛之积习未尽杜
也。醒《醉梦》沉痼之人心，而清邦政之源以提其纲端
在此矣。”臣无他材能，首举入告不过如此。臣无任悚
仄陨越俟命之至。